قازاخیستانین پایتاختی آستانادا هفته سونو باشلایان و داوام ائدن گوجلو قار یاغماسینا گؤره مکتب‌لرده تحصیله فاصیله وئریلیب.
میندن چوخ آراج و 2000-دن چوخ رسمی شخص شهری قاردان تمیزلمه‌یه جهد گؤستریر.
گوجلو یاغیش سببیندن نقلیاتین یاواشلادیغی آستانادا مکتب‌لرده اوزاقدان تحصیله باشلانیلیب.
آستانا پولیس ایداره‌سی سون 24 ساعات عرضینده یول‌لاردا 144 یول-نقلیات قضاسی‌نین باش وئردیگینی و ایکی نفرین یارالاندیغینی بیلدیریب.
پایتاختدا یاغان قارین صاباحا قدر داوام ائدجگی، آوریلین 19-دان اعتبارا هاوا درجه‌سی‌نین قفیل یوکسله‌جگی آچیقلانیب.
الوئریش‌سیز هاوا شرایطی ایله علاقه‌دار اؤلکه‌ده 15 اتومبیل یولو نقلیاتین حرکتینه باغلانیب.
آستانا تحصیل ایداره‌سی طرفیندن وئریلن آچیقلامادا هاوا شرایطی سببیندن ایلک مکتب، اورتا مکتب، دبیرستان و اونیورسیته لرین 1-جی و 2-جی صینیف‌لرده تحصیلین دایاندیریلدیغی بیلدیریلیب..
آستانادا نورسلطان نظربایئو آدینا اولوسلار آراسی هاوا لیمانیندا بعضی اوچوش لاردا گئجیکمه‌لر اولوب، بورادا دا نقلیاتدا فاصیله‌لر یارانیب.
